
Parlamentul României

Camera Deputaţilor

Comisia pentru apărare, ordine                                      Bucureşti, 07.12.2005                                                                                                           

publică  şi  siguranţă  naţională                                      PL.X. 548/2005                                                                                                                    
Nr.32/686/2005

RAPORT

asupra proiectului de Lege pentru aprobarea Ordonanţei de urgenţă a Guvernului nr. 133/2005 privind achiziţionarea de către Ministerul Administraţiei şi Internelor a unor nave maritime de patrulare şi supraveghere de tipul P-157 şi a pieselor de schimb aferente de la Ministerul Federal de Interne din Republica Federală Germania, precum şi a serviciului de transport al acestora până în Portul Constanţa

1. În conformitate cu prevederile art. 89  şi 108 din Regulamentul Camerei Deputaţilor, modificat şi completat prin H.C.D. nr. 34/2005, Comisia pentru apărare, ordine publică şi siguranţă naţională a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 133/2005 privind achiziţionarea de către Ministerul Administraţiei şi Internelor a unor nave maritime de patrulare şi supraveghere de tipul P-157 şi a pieselor de schimb aferente de la Ministerul Federal de Interne din Republica Federală Germania, precum şi a serviciului de transport al acestora până în Portul Constanţa, trimis cu adresa nr. PL.X. 548 din 28 noiembrie 2005 şi înregistrat sub nr.32/686 din  29 noiembrie 2005.
Consiliul Legislativ, cu nr. 1292/22.09.2005, a avizat favorabil proiectul ordonanţei de urgenţă, cu o recomandare care a fost însuşită de iniţiator.
Ordonanţa de urgenţă supusă aprobării abilitează Ministerul Administraţiei şi Internelor, prin Inspectoratul General al Poliţiei de Frontieră, să achiziţioneze 3 nave maritime de patrulare şi supraveghere şi mai prevede, de asemenea, preţul de cumpărare a acestor nave, precum şi capitolul bugetar din care se efectuează plata.
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. Comisia a dezbătut proiectul de lege în şedinţa din 6 noiembrie 2005. La dezbateri au participat, în conformitate cu prevederile art.51 şi 52 din Regulamentul Camerei Deputaţilor, domnii Alexandru Mircea – secretar de stat şi Adrian Pătraşcu – director general adjunct, din partea Ministerului Administraţiei şi Internelor.
4. La lucrări au fost prezenţi 21 deputaţi din totalul de 24 de membri ai Comisiei, raportul fiind adoptat cu unanimitate de  voturi pentru.

5. Senatul a adoptat acest proiect de lege în şedinţa din 21 noiembrie 2005.
6. Potrivit prevederilor art. 75 din Constituţia României, republicată, şi ale art. 86 alin. (3) din Regulamentul Camerei Deputaţilor, Camera Deputaţilor este Cameră decizională.


În urma dezbaterilor, Comisia propune  adoptarea acestui proiect de lege, în forma pe care a adoptat-o şi Senatul. 

Vicepreşedinte,

Eugen Bejinariu 
Red.exp.Mihai Ţăranu

Parlamentul României

Camera Deputaţilor
Comisia pentru apărare, ordine                                   Bucureşti, 06.12.2005                                                                                                              

publică şi siguranţă naţională                                      PL. X. 548/2005                                                                                                           Nr.32/686/2005                                                                          


Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr. 133/2005 privind achiziţionarea de către Ministerul Administraţiei şi Internelor a unor nave maritime de patrulare şi supraveghere de tipul P-157 şi a pieselor de schimb aferente de la Ministerul Federal de Interne din Republica Federală Germania, precum şi a serviciului de transport al acestora până în Portul Constanţa, trimis cu adresa nr. PL.X. 548 din 28 noiembrie 2005 şi înregistrat sub nr.32/686 din  29 noiembrie 2005.

În raport de obiectul şi conţinutul său, proiectul de lege face parte din categoria legilor ordinare.

Potrivit prevederilor art. 75 din Constituţia României, republicată şi ale art. 86 alin. (3) pct. 1 din Regulamentul Camerei Deputaţilor, modificat şi completat prin H.C.D. nr. 34/2005, în cazul acestui proiect de lege, competenţa decizională este a Camerei Deputaţilor.
Vicepreşedinte,

Eugen Bejinariu
